SL Uradni list Evropske unije L 43/43

ODLOČBA NADZORNEGA ORGANA EFTE

št. 367/11/COL

z dne 30. novembra 2011

o spremembi seznama iz točke 39 dela 1.2 poglavja I Priloge I k Sporazumu o Evropskem gospodarskem prostoru, ki navaja mejne kontrolne točke na Islandiji in na Norveškem, odobrene za veterinarske preglede živih živali ter živalskih proizvodov iz tretjih držav, ter o razveljavitvi Odločbe Nadzornega organa Efte št. 111/11/COL

NADZORNI ORGAN EFTE JE –

OB UPOŠTEVANJU točk 4(B)(1) in (3) ter točke (5)(b) uvodnega dela poglavja I Priloge I k Sporazumu EGP,

OB UPOŠTEVANJU akta iz točke 1.1.4 poglavja I Priloge I k Sporazumu EGP (Direktiva Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (1)), kakor je bil spremenjen in prilagojen Sporazumu EGP s sektorskimi prilagoditvami iz Priloge I k navedenemu sporazumu, in zlasti člena 6(2) akta,

OB UPOŠTEVANJU akta iz točke 1.2.111 poglavja I Priloge I k Sporazumu EGP (Odločba Komisije 2001/812/ES z dne 21. novembra 2001 o zahtevah za odobritev mejnih kontrolnih točk, odgovornih za veterinarske preglede proizvodov, ki so vneseni v Skupnost iz tretjih držav (2)), kakor je bil spremenjen, in zlasti člena 3(5) akta,

ob upoštevanju naslednjega:

Nadzorni organ Efte je z Odločbo št. 111/11/COL z dne 11. aprila 2011 (3) razveljavil svojo Odločbo št. 8/11/COL z dne 26. januarja 2011 (4) in sestavil nov seznam mejnih kontrolnih točk na Islandiji in na Norveškem, dogovorjenih za veterinarske preglede živih živali in živalskih proizvodov iz tretjih držav.

Nadzorni organ je 30. maja 2011 od Islandije prejel predlog za spremembo kategorij proizvodov živalskega izvora za dve mejni kontrolni točki na Islandiji. Za mejno kontrolno točko letališče Keflavík (IS KEF 4) se je zahtevalo, da se področje uporabe kategorije živalski proizvodi za prehrano ljudi razširi na „vse proizvode“ ter da se doda kategorija za „druge proizvode“. Za mejno kontrolno točko Reykjavík Eimskip (IS REY 1a) se je zahtevalo, da se področje uporabe kategorije živalski proizvodi za prehrano ljudi razširi na „vse proizvode“ ter da se kategorija „drugi proizvodi“ spremeni v kategorijo „vsi pakirani proizvodi“.

Nadzorni organ ter Urad za prehrano in veterinarstvo Evropske komisije sta od 8. do 11. novembra 2011 izvedla skupni pregled. Med tem pregledom sta bili obiskani mejni kontrolni točki letališče Keflavík (IS KEF 4) in Reykjavík Eimskip (IS REY 1a).

Inšpektorji Nadzornega organa in Evropske komisije so 10. novembra 2011 na podlagi ugotovitev skupnega pregleda podpisali skupno priporočilo.

V skladu s podpisanim skupnim priporočilom se predlaga:

— da se za mejno kontrolno točko letališče Keflavík (IS KEF 4) področje uporabe kategorije živalski proizvodi za prehrano ljudi razširi na „vse proizvode“ ter da se doda kategorija za „druge proizvode“. Mejna kontrolna točka mora biti navedena kot HC(2), NHC(2),

— da se za mejno kontrolno točko Reykjavík Eimskip (IS REY 1a) področje uporabe kategorije živalski proizvodi za prehrano ljudi razširi na „vse proizvode“ ter da se kategorija „drugi proizvodi“ spremeni v kategorijo „vsi pakirani proizvodi“. Mejna kontrolna točka mora biti navedena kot HC(2), NHC(2).

Nadzorni organ je s svojo Odločbo št. 365/11/COL predložil zadevo Veterinarskemu odboru Efte, ki pomaga Nadzornemu organu Efte. Ukrepi iz te odločbe so v skladu s soglasnim mnenjem Veterinarskega odbora Efte, ki pomaga Nadzornemu organu Efte, zato končna različica besedila o ukrepih ostane nespremenjena –

SPREJEL NASLEDNJO ODLOČBO:

Člen 1

Veterinarske preglede živih živali in živalskih proizvodov, ki prihajajo na Islandijo in Norveško iz tretjih držav, opravljajo pristojni državni organi na dogovorjenih mejnih kontrolnih točkah, ki so navedene v Prilogi k tej odločbi.

Člen 2

Odločba Nadzornega organa Efte št. 111/11/COL z dne 11. aprila 2011 se razveljavi.

Člen 3

Ta odločba začne veljati 30. novembra 2011.

Člen 4

Ta odločba je naslovljena na Islandijo in Norveško.

Člen 5

Ta odločba je verodostojna v angleškem jeziku.

V Bruslju, 30. novembra 2011 Za Nadzorni organ Efte Sverrir Haukur GUNNLAUGSSON Član kolegija Xavier LEWIS Direktor, pravne in izvršilne zadeve

(1) UL L 24, 30.1.1998, str. 9.

(2) UL L 306, 23.11.2001, str. 28.

(3) UL C 170, 30.6.2011, str. 39 in Dopolnilo EGP št. 30.6.2011, str. 39.

(4) UL C 85, 31.3.2011, str. 27 in Dopolnilo EGP št. 16, 31.3.2011, str. 1.